ક્લબની સિદ્ધિઓ વિશે માહિતી આપતા તેમણે જણાવ્યું કે, રાજ્યભરમાં યોજાયેલી વિવિધ શૂટીંગ સ્પર્ધામાં ધ જામનગર ડિસ્ટ્રીક્ટ રાયફલ ક્લબનાં પ્રશિક્ષુઓએ ભાગ લીધો છે જેમાં ડિસ્ટ્રીક્ટ લેવલે ભાવનગર, અમદાવાદ, સુરત, અંકલેશ્વર તમામ સ્પર્ધાઓમાં કુલ ૧૧ જેટલા મેડલ્સ (ગોલ્ડ, સિલ્વર, બ્રોન્ઝ) પ્રાપ્ત કર્યા છે. તેમજ વર્ષમાં એકવાર યોજાનારી તથા સમગ્ર ગુજરાત રાજ્યમાંથી જેમાં ૧૨૦૦ જેટલા શૂટરોએ ભાગ લીધેલો તે ૫૪ મી ઓપન ગુજરાત સ્ટેટ શૂટીંગ ચેમ્પીયનશીપ જે આ વર્ષે વડોદરામાં યોજાયેલી તેમાં પણ આ ક્લબ પ્રથમ વખત જ ભાગ લેવા ગઈ હોવા છતાં તે રમતની જુદી-જુદી કેટેગરીમાંની એક એવી (૦.૧૭૭ ઓપન સાઈટ એર રાયફલ મેન) માં ૨૪ વર્ષીય મયુર ગઢીયાએ ગોલ્ડ મેડલ તથા (૦.૧૭૭ ઓપન સાઈટ એર રાયફલ જુનિયર મેન)માં ૨૦ વર્ષીય ભગીરથ સિંધિયાએ બ્રોન્ઝ મેડલ પ્રાપ્ત કરી જામનગર શહેર અને જિલ્લાનું ગૌરવ વધાર્યું હતું. ઉપરાંત, જામનગરની તમામ કેન્દ્રીય વિદ્યાલયનું નેતૃત્વ કરનાર ધો.૮ ની વિદ્યાર્થીની રાઠોડ કસકે ગુજરાતની તમામ કેન્દ્રીય વિદ્યાલયની આંતર રાજ્ય કક્ષાની સ્પર્ધામાં પોરબંદર ખાતે સિલ્વર મેડલ મેળવ્યો હતો અને બાદમાં, રાષ્ટ્રીય કક્ષાએ રમવા જઈ સાતમો ક્રમ પ્રાપ્ત કર્યો હતો. આમ, ક્લબનાં પ્રશિક્ષુઓની ધગશ અને ઉત્સાહે ક્લબને કોઈ પણ સ્પર્ધામાં હજુ સુધી મેડલ્સ જીત્યા વગર ખાલી હાથે પાછા ફર્યા પછી જે વાત દર્શાવે છે કે, પ્રેક્ટિસ, ધીરજ, એકાગ્રતા, સ્પષ્ટ લક્ષ્યને પ્રાપ્ત કરવાનો વણથંભ્યો પ્રયાસ વ્યક્તિને જરૃર સિદ્ધિનાં સ્વાદ ચખાડે જ છે.